Rokiškio rajono savivaldybės tarybai

**TEIKIAMO SPRENDIMO PROJEKTO DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO 2020-2023 METŲ** **SPECIALIOSIOS PROGRAMOS PATVIRTINIMO“ AIŠKINAMASIS RAŠTAS**

2020-03-27

**Parengto sprendimo projekto tikslai ir uždaviniai.** Sprendimo projekto tikslas – patvirtinti Rokiškio rajono savivaldybės visuomenės sveikatos rėmimo 2020-2023 metų specialiąją programą.

**Šiuo metu esantis teisinis reglamentavimas.** Lietuvos Respublikos sveikatos sistemos įstatymo 63 straipsnio 5 punktas, Rokiškio rajono savivaldybės tarybos 2015 m. vasario 27 d. sprendimas Nr. TS-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ 6.2 punktas.

**Sprendimo projekto esmė.** Lietuvos Respublikos sveikatos sistemos įstatymas savivaldybės tarybos kompetencijai priskiria tvirtinti visuomenės sveikatos rėmimo specialiąją programą. Trijų metų trukmės programos kūrimą inicijavo Savivaldybės bendruomenės sveikatos taryba. Programoje numatytos naujovės: bendruomenės sveikatos rėmimo specialiosios programos projektų vertinimą ir atranką vykdys administracijos direktoriaus įsakymu sudaryta komisija. Bendruomenės sveikatos taryba, atsižvelgdama į komisijos paraiškų vertinimo rezultatus, priims sprendimą dėl paraiškų atrankos ir programos sąmatos projekto teikimo tvirtinti savivaldybės tarybai. Programoje numatytos priemonės bus įgyvendinamos Rokiškio rajono savivaldybės administracijos direktoriaus įsakymais nustatytomis tvarkomis, pavedimais, įgaliojimais ar kitais nurodymais.

**Galimos pasekmės, priėmus siūlomą tarybos sprendimo projektą.** Teigiamos – priimta trijų metų programa aiškiau apibrėš paraiškų teikimo ir atrankos sistemą, atsiskaitymą ir kontrolę. Neigiamų pasekmių nenumatoma.

**Kokia sprendimo nauda Rokiškio rajono gyventojams.** Daug metų Rokiškio rajone vykdoma visuomenės sveikatos rėmimo programa prisidės prie bendruomenės sveikatinimo, tokių svarbių sričių kaip alkoholio, tabako, narkotinių ir kitų psichotropinių medžiagų vartojimo prevencijos, sveikos mitybos, sveikatos ugdymo, psichinės sveikatos, fizinio aktyvumo, lytinio švietimo prieinamumo didinimo.

**Finansavimo šaltiniai ir lėšų poreikis**. Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus

vyriausioji specialistė Dalia Zibolienė